gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl en gl gl gl gl gl gl gl gl gl gl gl gl gl ja en sv fr de de gl gl gl gl gl gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Cabo de Cruz, Mecos e Tirán gañan o Campionato Galego
Domingo, 02 de outubro de 2022
Despois das roldas clasificatorias disputadas en Meira o sábado, as tres tripulacións conseguiron praza para o vindeiro estatal de Cantabria, xunto con Samertolaméu e Vilaxoán.
Tags: Cabo de Cruz Campionato Galego Mecos Tirán traíñas traiñeiriñas
Os Mecos, nunha proba
Os clubes Cabo de Cruz, en mulleres; Mecos, en xuvenís; e Tirán en sénior, gañaron o Campionato Galego de traiñeiriñas que terminaba este domingo en Moaña.
O sábado, o barco xuvenil do Grove demostraba a súa condición de máximo favorito ao gañar a serie por diante de Vilaxoán. Na categoría absoluta feminina dominou, con diferencia, a embarcación de Cabo da Cruz, gañando a serie e facendo o mellor tempo dos cinco finalistas. Na sénior masculina, a tripulación de Cabo contaba ao título, despois de facer unha boa serie, mais debía conseguir o permiso de Tirán.
A final e as prazas para o Estatal
No domingo, na final, os tres equipos exhibiron a súa forza, sobre todo na proba sénior. Nesta, dos cinco equipos participantes, catro deles entraron na meta con dous segundo de diferenza. Finalmente, os de Tirán proclamáronse campións con 38 centésimas de diferenza sobre Samertolaméu. A continuación entraron Chapela e Cabo da Cruz. Os dous primeiros clasificábanse para o Estatal, que se ha desenvolver na localidade cántabra de Castro Urdiales a vindeira fin de semana.
Tamén obtiveron cadansúa praza as mozas de Cabo de Cruz e de Samertolaméu, aínda que é posíbel que finalmente vaian as cinco tripulacións galegas, ao non haber abondos equipos doutras autonomías do Estado.
En xuvenís, os Mecos amosáronse moi fortes, e gañaron con rotundidade, seguidos de Vilaxoán (os dous han viaxar tamén a Cantabria), e das embarcacións de Cesantes, Pobra do Caramiñal e Cabana de Ferrol.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Os pilotos galegos non participan no Campionato de España de Motocross GZ-Deportiva
A Liga de Traíñas xa é cousa de dous GZ-Deportiva
Quenda para as estrelas ciclistas do futuro GZ-Deportiva
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto